stanford-oval/wikipedia huggingface dataset:
Pergamonin gymnasion
Aiheesta muualla

Kuvia tai muita tiedostoja aiheesta Pergamonin gymnasion Wikimedia Commonsissa
Gymnasionin odeionin rauniot.
Gymnasionin raunioita.
Pesiöjärvi

| Pesiöjärvi |
| --- | --- |
Valtiot:   Suomi
Paikkakunta:  Suomussalmi
Koordinaatit:  64°56′38″N, 28°38′41″E
Järvinumero:  59.541.1.001 
Mittaustietoja
Pinnankorkeus:  214  m 
Rantaviiva:  53,8863  km 
Pinta-ala:  12,7406 km2 
 fiPesiöjärvi 
Pesiöjärvi (usein virheellisesti Pesiönjärvi, kainuun murteella 'pessie') on Oulujoen vesistöalueseen kuuluva Suomussalmen Pesiökylässä sijaitseva järvi, jonka vedet laskevat Pesiönjokea pitkin Pesiönlahteen, ja siten Kiantajärveen. Sen syvimmät kohdat ovat peruskartan mukaan noin 14 metriä (perimätiedon mukaan syvimmät kohdat olisivat jopa 20  metriä). Järvi on pisimmillään noin 10 kilometriä luode-lounas -suunnassa (Myllylahti on pitkä ja kapea lahti kaakkoon kohti Kiantajärveä), ja se on noin viisi kilometriä leveä koillinen-lounas -suunnassa. Järvessä on useita saaria, joista järven luoteisosassa olevat ovat suurimpia. Luoteisosassa sijaitsee myös Kirkkosaari, jossa on hautausmaa.
Järven luontaiseen kalakantaan kuuluvat muun muassa ahven, särki, hauki, muikku ja made. Kaloista muikkua ja etenkin kevättalvella madetta on saatavilla myös paikallisista kaupoista. Istutettuja kaloja ovat järvitaimen ja kuha. Myös jokirapuja on järveen laskevissa joissa. Järveen laskevat joet ovat tosin pieniä.
Noin puolet järven pinta-alasta on valtion vesialuetta (lähinnä koillisrannat), loppuosa pientä aluetta lukuun ottamatta on paikallisen kalastuskunnan hallinnoimaa.
Pesiöjärvestä on aikoinaan viety järvimalmia jalostettavaksi Ämmän ruukille. Ainakin Kuvajanlahdessa malmia esiintyy laattoina.
Järvi on suhteellisen kirkasvetinen, tosin hieman ruskeahkon kellertävä humuksen takia. Järven rantojen lähettyvillä on muutamia maatiloja, muulta osin metsät ja suot ympäröivät järveä. Rannat ovat osin kivisiä ja jyrkkiä, osaksi soisia, mutta paikoin myös kauniin keltaisia hiekkarantoja. Myrkyllistä sinilevää ei toistaiseksi ole esiintynyt.
Järven rannoilla on useita kymmeniä kesämökkejä. Asutus sijoittuu enimmäkseen järven länsi- ja pohjoisrantaa seuraavan tien varrelle.
Järvi ei ole säännöstelty, vuotuinen vedenkorkeuden vaihtelu on luonnonmukaista.
Palkkasoturi (vuoden 2006 elokuva)

| Palkkasoturi> Mercenary for Justice |
| --- | --- |

Ohjaaja:  Don E. FauntLeRoy
Käsikirjoittaja:  Steve Collins
Tuottaja:  Avi Lerner Steven Seagal Trevor Short Randall Emmett George Furla Marlow De Mardt
Säveltäjä:  Stephen Edwards
Kuvaaja:  Don E. FauntLeRoy
Leikkaaja:  Robert A. Ferretti
Pääosat:  Steven Seagal
Valmistustiedot
Valmistusmaa:  Yhdysvallat Etelä-Afrikka
Tuotantoyhtiö:  Millennium Films Nu Image Luminosity Media Emmett/Furla Films
Levittäjä:  Alchemy (käännä suomeksi) Netflix
Ensi-ilta:  25. huhtikuuta 2006
Kesto:  91 min
Alkuperäiskieli:  englanti
Budjetti:  16 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Palkkasoturi (Mercenary for Justice) on vuonna 2006 valmistunut yhdysvaltalais-eteläafrikkalainen toimintaelokuva, jonka ohjasi Don E. FauntLeRoy. Pääosissa esiintyvät Luke Goss, Steven Seagal ja Jacqueline Lord.
Juoni

John Seeger (Steven Seagal) on kovan luokan palkkasoturi. Hän on saanut monia kunniamainintoja ja on hyvä työssään. Seeger kiristetään ottamaan vastaan eräs tehtävä, jossa tarkoituksena on vapauttaa erään asekauppiaan poika vankilasta. Lainkuuliaisena miehenä Seeger on aluksi vastahakoinen, mutta suostuu lopulta pakon edessä. Hän kuitenkin hangoittelee vastaan ja onnistuu kiristämään joukkojen välejä entisestään. Loppua kohden Seeger tekee omat radikaalit ratkaisunsa.
Rooleissa

| 0 | 1 | 2 |
| --- | --- | --- |
|  Steven Seagal  | … |  John Seeger   |
|  Jacqueline Lord  | … |  Maxine Barnol   |
|  Luke Goss  | … |  John Dresham   |
|  Roger Guenveur Smith  | … |  Anthony Chapel   |
|  Adrian Galley  | … |  Bulldog   |
|  Langley Kirkwood  | … |  Kruger    |
Aiheesta muualla

Palkkasoturi (2005). Leffatykki.  29.03.2007. Arkistoitu 26.4.2013.
Penelope (täsmennyssivu)

Penelope tarkoittaa muun muassa seuraavia:
Penelope, kreikkalaisessa mytologiassa Odysseuksen vaimo
Penelope, naisen etunimi
Penelope, Mark Palanskyn ohjaama elokuva vuodelta 2006
”Penelope”, suomalaisen rap-artisti Williamin kappale vuodelta 2020
Aaton Penelope, elokuvakamera
Penelope, sukunimenä:
Leslye Penelope, yhdysvaltalainen fantasiakirjailija.
Lintujen tieteellisiä nimiä

Anas penelope, haapana
Penelope, sakujen suvun tieteellinen nimi
Penelope albipennis, perunsaku
Penelope perspicax, kolumbiansaku
Britannian kuninkaallisen laivaston aluksia

HMS Penelope (1778), 28-tykkinen kuudennen luokan alus
HMS Penelope (1783), 32-tykkinen viidennen luokan alus
HMS Penelope (1798), 36-tykkinen viidennen luokan alus
HMS Penelope (1829), 46-tykkinen viidennen luokan alus
HMS Penelope (1867), panssarikorvetti
HMS Penelope (1914), Arethusa-luokan kevyt risteilijä
HMS Penelope (1918), alus
HMS Penelope (97), Arethusa-luokan kevyt risteilijä
HMS Penelope (F127), Leander-luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Penelope”, voi hakea sivunnimihaulla, laajalla sivunnimihaulla tai tekstihaulla.
Penelope (elokuva)

| Penelope |
| --- | --- |

Ohjaaja:  Mark Palansky
Käsikirjoittaja:  Leslie Caveny
Tuottaja:  Reese Witherspoon
Säveltäjä:  Joby Talbot
Kuvaaja:  Michel Amathieu
Leikkaaja:  Jon Gregory
Pääosat:   Christina Ricci  James McAvoy  Catherine O’Hara  Reese Witherspoon  Peter Dinklage  Richard E. Grant 
Valmistustiedot
Valmistusmaa:   Yhdysvallat  Yhdistynyt kuningaskunta 
Tuotantoyhtiö:  Stone Village Pictures
Levittäjä:  Momentum Pictures Netflix
Kesto:  91 minuuttia
Alkuperäiskieli:  englanti
Budjetti:  15 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Penelope on vuonna 2006 ensi-iltansa saanut elokuva. Sen pääosissa nähdään muun muassa Christina Ricci ja James McAvoy.
Juoni

Elokuva kertoo tytöstä, Penelopesta (Christina Ricci), jonka suvussa on kirous. Penelopella on kauniiden kasvojensa keskellä sian kärsä. Penelopen vanhemmat (Catherine O’Hara ja Richard E. Grant) lukitsevat Penelopen huoneeseensa ettei kukaan näkisi häntä. Vanhan tarun mukaan kirous haihtuu, jos Penelopen hyväksyy joku hänen ”oman kaltaisensa”. Penelopen täytettyä 18 hänelle aletaan esitellä kaikkia Englannin hienostoperheiden poikia.
Näyttelijät

| 0 | 1 | 2 |
| --- | --- | --- |
|  Christina Ricci  | … |  Penelope Wilhern   |
|  James McAvoy  | … |  Johnny Martin (”Max Campion”)   |
|  Catherine O'Hara  | … |  Jessica Wilhern   |
|  Richard E. Grant  | … |  Franklin Wilhern   |
|  Ronni Ancona  | … |  Wanda   |
|  Peter Dinklage  | … |  Lemon   |
|  Simon Woods  | … |  Edward Humphrey Vanderman III   |
|  Nigel Havers  | … |  Edward Vanderman II   |
|  Burn Gorman  | … |  Larry   |
|  Russell Brand  | … |  Sam   |
|  Reese Witherspoon  | … |  Annie   |
|  John Voce  | … |  Poliisi   |
|  Nick Frost  | … |  Max Campion   |
Pedro Rodríguez (kilpa-ajaja)

| Pedro Rodríguez |
| --- | --- |
 Pedro Rodríguez vuonna 1968.
Henkilötiedot
Syntynyt: 18. tammikuuta 1940 
Kansalaisuus:   Meksiko
Formula 1 -ura
Aktiivivuodet:  1963–1971
Talli(t):  Ferrari, Lotus, Cooper, BRM
Kilpailuja:  54
Maailman­mestaruuksia:  0
Voittoja:  2
Palkintosijoja:  7
Paalupaikkoja:  0
Nopeimpia kierroksia:  1
MM-pisteitä:  71
Ensimmäinen kilpailu:  Yhdysvaltain Grand Prix 1963
Ensimmäinen voitto:  Etelä-Afrikan Grand Prix 1967
Viimeinen voitto:  Belgian Grand Prix 1970
Viimeinen kilpailu:  Ranskan Grand Prix 1971
Pedro Rodríguez de la Vega (18. tammikuuta 1940 México City, Meksiko – 11. heinäkuuta 1971 Nürnberg, Baijeri, Saksa) oli meksikolainen autourheilija. Hän syntyi México Cityssä ja oli Ricardo Rodríguezin isoveli. Heitä on joskus kutsuttu ”Pieniksi meksikolaisiksi”. Molemmat veljistä kilpailivat polkupyörillä ja moottoripyörillä tullakseen Meksikon mestareiksi. Pedro oli vuosien 1953 ja 1954 Meksikon-mestari moottoripyörissä. Hän teki kansainvälisen debyyttinsä autoilla Nassaussa vuonna 1957.
Pedro ja hänen veljensä Ricardo osallistuivat Le Mansin 24 tunnin ajoon vuonna 1961, mikä päättyi auton moottoririkon aiheuttamaan keskeytykseen. Ricardo kuoli 1. marraskuuta 1962 Meksikon Grand Prix'n vapaissa harjoituksissa. Pedro voitti Le Mansissa vuonna 1968.
Rodríguez osallistui Formula 1 -sarjaan kausilla 1963–1971 voittaen kaksi kilpailua. MM-pisteitä hän keräsi 71. Rodríguez oli ainoa meksikolainen Formula 1 -kilpailun voittaja ennen Sergio Pérezin voittoa kaudella 2020.
Formula 1:n ohessa Rodriguez tunnettiin menestyksekkäänä kuljettajana urheiluautosarjoissa. Vuonna 1970 hän ajoi yhdessä Leo Kinnusen kanssa J.W. Automotive Engineeringin ilmoittamaa ja Gulfin sponsorimaa Porsche 917 kilpa-autoa. He voittivat kaudella Daytonan 24 tunnin ajon, Brands Hatchin 1000 kilometrin, Monzan 1000 kilometrin kilpailut sekä Watkins Glenin 6 tunnin ajon. Etenkin ajoa sateisella Brands Hatchin radalla on kehuttu.
Rodríguez kuoli 11. heinäkuuta 1971 Norisringin 200 mailin ajossa. Hän ajoi Herbert Müller Racingin Ferrari 512M -autoa Interserie-sarjan kilpailussa kun eturengas petti ja auto törmäsi seinään, jonka jälkeen se syttyi palamaan. Poliisit auttoivat hänet autosta, mutta hän kuoli vammoihinsa sairaalassa.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1963 | Lotus | MON  | BEL  | DUT  | FRA  | GBR  | GER  | ITA  | USA Kesk. | MEX Kesk. | RSA  |  |  |  | - | 0 |
| 1964 | Ferrari | MON  | DUT  | BEL  | FRA  | GBR  | GER  | AUT  | ITA  | USA  | MEX 6 |  |  |  | 22. | 1 |
| 1965 | Ferrari | RSA  | MON  | BEL  | FRA  | GBR  | DUT  | GER  | ITA  | USA 5 | MEX 7 |  |  |  | 14. | 2 |
| 1966 | Lotus | MON  | BEL  | FRA Kesk. | GBR  | DUT  | GER  | ITA  | USA Kesk. | MEX Kesk. |  |  |  |  | - | 0 |
| 1967 | Cooper | RSA 1 | MON 5 | DUT Kesk. | BEL 9 | FRA 6 | GBR 5 | GER 8 | CAN  | ITA  | USA  | MEX 6 |  |  | 6. | 15 |
| 1968 | BRM | RSA Kesk. | ESP Kesk. | MON Kesk. | BEL 2 | DUT 3 | FRA NC | GBR Kesk. | GER 6 | ITA Kesk. | CAN 3 | USA Kesk. | MEX 4 |  | 6. | 18 |
| 1969 | BRM | RSA Kesk. | ESP Kesk. | MON Kesk. | DUT  | FRA  | GBR Kesk. | GER  | ITA 6 | CAN Kesk. | USA 5 | MEX 7 |  |  | 14. | 3 |
| 1970 | BRM | RSA 9 | ESP Vetäytyi | MON 6 | BEL 1 | DUT 10 | FRA Kesk | GBR Kesk | GER Kesk. | AUT 4 | ITA Kesk. | CAN 4 | USA 2 | MEX 6 | 7. | 23 |
| 1971 | BRM | RSA Kesk. | ESP 4 | MON 9 | DUT 2 | FRA Kesk. | GBR  | GER  | AUT  | ITA  | CAN  | USA  |  |  | 10. | 9 |
Pedro Rodríguezin tulokset Porschella

| Vuosi | Kilpailu | Talli | Auto | Position | Kuljettajat |
| --- | --- | --- | --- | --- | --- |
| 1970 | Daytonan 24 tunnin ajo | John Wyer | 917K | 1. | Pedro Rodríguez/Leo Kinnunen/Brian Redman |
| 1970 | Sebringin 12 tunnin ajo | John Wyer | 917K | 4. | Rodríguez/Kinnunen/Jo Siffert |
| 1970 | Brands Hatchin tuhannen kilometrin ajo | John Wyer | 917K | 1. | Rodríguez/Kinnunen |
| 1970 | Monzan tuhannen kilometrin ajo | John Wyer | 917K | 1. | Rodríguez/Kinnunen |
| 1970 | Targa Florio | John Wyer | 908-3 | 2. | Rodríguez/Kinnunen |
| 1970 | Span 6 tunnin ajo | John Wyer | 917K | DNF | Rodríguez/Kinnunen |
| 1970 | Nürburgringin 6 tunnin ajo | John Wyer | 908-3 | DNF | Rodríguez/Kinnunen |
| 1970 | Le Mansin 24 tunnin ajo | John Wyer | 917K | DNF | Rodríguez/Kinnunen |
| 1970 | Watkins Glenin 6 tunnin ajo | John Wyer | 917K | 1. | Rodríguez/Kinnunen |
| 1970 | 1000 km Zeltweg | John Wyer | 917K | DNF | Rodríguez/Kinnunen |
| 1971 | 1000 km of Buenos Aires | John Wyer | 917K | DNF | Rodríguez/Jackie Oliver |
| 1971 | Daytonan 24 tunnin ajo | John Wyer | 917K | 1. | Rodríguez/Oliver |
| 1971 | Sebringin 12 tunnin ajo | John Wyer | 917K | 4. | Rodríguez/Oliver |
| 1971 | 1000 km Brands Hatch | John Wyer | 917K | DNF | Rodríguez/Oliver |
| 1971 | 1000 km Monza | John Wyer | 917K | 1. | Rodríguez/Oliver |
| 1971 | Span 6 tunnin ajo | John Wyer | 917K | 1. | Rodríguez/Oliver |
| 1971 | Targa Florio | John Wyer | 908-3 | DNF | Rodríguez/Herbert Müller |
| 1971 | Nürburgringin 6 tunnin ajo | John Wyer | 908-3 | 2. | Rodríguez/Oliver/Siffert |
| 1971 | Le Mansin 24 tunnin ajo | John Wyer | 917LH | 18. | Rodríguez/Oliver |
| 1971 | 1000 km Zeltweg | John Wyer | 917K | 1. | Rodríguez/Richard Attwood |
Penelope Halsall

Penelope ”Penny” Halsall (24. marraskuuta 1946 – 31. joulukuuta 2011) oli englantilainen bestseller-kirjailija, joka kirjoitti uransa aikana yli 200 rakkausromaania. Hänen käyttämiään kirjailijanimiä olivat Caroline Courtney, Melinda Wright, Lydia Hitchcock, Penny Jordan ja Annie Groves. Suomeksi hänen romaanejaan on ilmestynyt neljä nimellä Caroline Courtney. Sen lisäksi lukuisia Penny Jordanin nimellä kirjoitettuja teoksia on ilmestynyt osana Harlequin-sarjaa itsenäisinä julkaisuina sekä osana antologioita.
Suomennetut teokset > Caroline Courtney

Valepukuinen herttuatar. (Duchess in Disguise, 1979.) Suomentanut Kati Appelqvist. Gummerus, 1981.
Päävoittona rakkaus. (A Wager for Love, 1979.) Suomentanut Leena Vallisaari. Gummerus, 1982.
Rakkauden sokkoleikki. (The Fortunes of Love, 1980.) Suomentanut Kati Appelqvist. Gummerus, 1982.
Naamioitu rakastettu. (Love Unmasked, 1979.) Suomentanut Kati Appelqvist. Gummerus, 1993.
Suomennetut teokset > Penny Jordan | Harlequin-julkaisut

Valtataistelu, 2012.
Vallanperijä, 2012.
Intohimon kiertomatka, 2012.
Granadan kuuma kesä, 2012
Palkinnoista arvokkain, 2013.
Suojeleva voima, 2013.
Rakas velvollisuus, 2013.
Peter Doak

| Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Maa:   Australia> Miesten uinti. |
| --- | --- | --- | --- |
|  Pronssia | Tokio 1964 | 4 × 100 mvapaauintiviesti |  |
Peter Doak (s. 17. kesäkuuta 1943) on entinen australialainen lyhyiden matkojen vapaauimari, joka voitti pronssia Tokion olympialaisissa 1964.
Vapaauintiviestijoukkueessa uivat hänen lisäkseensä Bob Windle, David Dickson sekä John Ryan. He hävisivät Yhdysvaltojen sekä Saksan joukkueille.
Doak voitti myös 4 × 110 jaardin vapaauintiviestin 1962 kansainyhteisön kisoissa.
Ura

Doak aloitti uinnin harrastamisen pääasiassa astmansa takia, ja hän liittyi uintiseuraan yhdeksän vuoden iässä. Hän harrasti uintia noin 20 vuotta, ja suurimman osan ajasta hän kuului Geelong Swimming Club:n valmennettaviin. Doak oli 23-vuotias kun hän osallistui olympialaisiin. Hänen valmistautumisensa kilpailuihin oli raskasta ja ahkeraa, hän saattoi uida 50 kilometriä viikossa, ja kävi usein kuntosalilla uintiharjoitustensa lisäksi.
Aiheesta muualla

Profiili Doakista (Arkistoitu – Internet Archive)
Paul Stanley (albumi)

| Paul Stanley Paul Stanley |
| --- | --- | --- |

Studioalbumin tiedot
 Äänitetty : helmikuu – heinäkuu 1978
 Julkaistu: 18. syyskuuta 1978
 Formaatti: CD, LP, C-kasetti
 Tuottaja(t): Paul Stanley ja Jeff Glixman
 Tyylilaji: hard rock
 Kesto: 35.10
 Levy-yhtiö: Casablanca Records
Muut kannet
   Albumin takakansi.
Listasijoitukset
  18.   40.   43.   58.
Paul Stanleyn muut julkaisut
|   | Paul Stanley 1978 | Live to Win 2006 |
Kissin muut julkaisut
| Peter Criss 1978 | Paul Stanley 1978 | Best of Solo Albums 1979 |
Paul Stanley on yhdysvaltalaisen hard rock -yhtyeen Kissin laulaja-kitaristin Paul Stanleyn levyttämä studioalbumi vuodelta 1978. Se on yksi Kiss-yhtyeen neljän jäsenen 18. syyskuuta 1978 julkaistuista neljästä sooloalbumista. Albumi menestyi yhtyeen jäsenten julkaisemista sooloalbumeista toiseksi parhaiten, ja se oli Yhdysvalloissa Billboard 200 -listalla parhaimmillaan sijalla 40.
Kappaleet

Kaikki kappaleet säv. ja san. Paul Stanley, paitsi kappaleet 2,3 ja 5 Stanley ja Mikel Kepp.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tonight You Belong to Me | 4.39 |  |  |  |  |  |  |  |
| 2. | Move On | 3.07 |  |  |  |  |  |  |  |
| 3. | Ain't Quite Right | 3.34 |  |  |  |  |  |  |  |
| 4. | Wouldn't You Like to Know Me | 3.16 |  |  |  |  |  |  |  |
| 5. | Take Me Away (Together As One) | 5.26 |  |  |  |  |  |  |  |
| 6. | It's All Right | 3.31 |  |  |  |  |  |  |  |
| 7. | Hold Me, Touch Me (Think of Me When We're Apart) | 3.40 |  |  |  |  |  |  |  |
| 8. | Love in Chains | 3.34 |  |  |  |  |  |  |  |
| 9. | Goodbye | 4.09 |  |  |  |  |  |  |  |
|  |  | 35.14 |  |  |  |  |  |  |  |
Kokoonpano > Muusikot

Paul Stanley – laulu, taustalaulu, rytmikitara, soolokitara, akustinen kitara, E-Bow, kaikki kitarat raidalla 7
Carmine Appice – rummut raidalla 5
Steve Buslowe – basso raidoilla 1, 2, 3, 4 ja 5
Peppy Castro – taustalaulu raidoilla 3 ja 7
Richie Fontana – rummut raidoilla 1, 2, 3 ja 4
Diana Grasselli – taustalaulu raidalla 2
Doug (Gling) Katsaros – piano ja taustalaulu raidalla 2
Craig Krampf – rummut raidoilla 6, 7, 8 ja 9
Bob Kulick – soolokitara, akustinen kitara
Steve Lacey – rytmikitara raidalla 8
Eric Nelson – basso raidoilla 6, 7, 8 ja 9
Miriam Naomi Valle – taustalaulu raidalla 2
Maria Vidal – taustalaulu raidalla 2
Kokoonpano > Tuotanto

Jeff Glixman – äänittäjä, tuottaja (raidat 5, 6, 8 ja 9)
Paul Grupp – äänittäjä
Barbara Isaak – apulaisäänittäjä
George Marino – masterointi
Paul Stanley – tuottaja, miksaaja
Mike Stone – miksaaja
Aiheesta muualla

Paul Stanley (albumi) Discogsissa. (englanniksi)
Mowi

| Mowi |
| --- | --- |
Yritysmuoto:  osakeyhtiö
Osake:  OSE: MHG
ISIN:  NO0003054108
Perustettu:  1965
Toimitusjohtaja:  Alf-Helge Aarskog
Puheenjohtaja:  Ole-Eirik Leroy
Kotipaikka:  Sandviksbodene 77 A/B, Bergen 5035, Norja
Toiminta-alue:  pakatut elintarvikkeet ja tuotteet
Toimiala:  lohen ja muiden merenelävien tuotanto (kalankasvatus), jalostus, pakkaus ja markkinointi
Henkilöstö:  11 700
Kotisivu:  mowi.com
Infobox OKNimi-testi OK: 
Mowi ASA (1.1.2019 saakka Marine Harvest ASA) on norjalainen elintarvikealan yritys, yksi maailman suurimmista kaloja ja muita mereneläviä elintarvikkeiksi tuottava yhtiöistä. Se on maailman suurin lohen tuottaja, jolla on monia omia kalankasvattomoja useassa maassa. Vuonna 2015 yhtiö tuotti yhteensä 420 000 tonnia lohta.
Mowin (aiemman Marine Harvest -yhtiön) kalankasvatusta.
Mowi työllistää 11 700 henkeä ja sillä on toimintaa 24 maassa. Lohta, ruijanpallasta, kuorrutettuja, savustettuja tai muuten käsiteltyjä kalatuotteita viedään noin 70 maahan. Vuonna 2015 yhtiön liikevaihto oli noin 28 miljardia Norjan kruunua.
Yhtiö tulkitsee toimtansa alkaneen vuonna 1965. Tuolloin MOWI-yhtiö alkoi toimia lohentuotannon (kalankasvatuksen) parissa Norjassa. Jo vuonna 1969 Hydro hankki 50 prosentin omistusosuuden MOWI-yhtiöstä, 1985 se lunasti loput yhtiöstä. Vuonna 1983 yhtiö osti tuotantoyhtiöitä Skotlannista ja Irlannista. Vuonna 1998 nimeksi muutettiin Hydro Seafood. Vuonna 2000 Nutreco ostaa Hydro Seafoodin ja yhtiö saa nykynimensä Marine Harvest. Vuonna 2006 Panfish-yhtiö osti Marine Harvestin; seuraavana vuonna Panfish muutti nimensä Marine Harvestiksi. Vuonna 2014 yhtiö listautui New Yorkin pörssiin. Nykyään kalankasvattamoja on Norjassa, Skotlannissa, Kanadassa, Chilessä, Irlannissa ja Färsaarilla.
Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä.
Peski (Demjanskin piiri)

| Peski Пески |
| --- | --- |
 Peski
 Koordinaatit: 57°38′45″N, 32°36′33″E 
Valtio:  Venäjä
Subjekti:  Novgorodin alue
Piiri:  Demjansk
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  548,36 km²
Väkiluku (2010):  1 200
 
 Kunnan kotisivu 
Infobox OKVirheellinen NIMI-arvo: 
Peski (ven. Пески) on maalaiskunta ja sen keskuskylä Novgorodin alueen Demjanskin piirissä Venäjällä. Se sijaitsee Javonjoen varrella 9 kilometriä Demjanskista itään. Kylässä on 250 ja kunnassa 1 200 asukasta (vuonna 2010).
Peskin kunnan pinta-ala on 548,36 neliökilometriä. Se rajoittuu kaakossa Demjanskin piirin Polnovon, etelässä Iljina Goran, lännessä Demjanskin ja Žirkovon sekä luoteessa Jamnikin kuntiin ja koillisessa Novgorodin alueen Valdain piiriin. Pinta-alasta 42,2 % on maatalousmaata, 27,8 % metsää ja 14,9 % vesialueita.  Järviä ovat Veljo, Glybitsko, Pestovskoje, Hvoštšino ja Istošenskoje, jokia Javon, Tšeresitsa ja Ljuteika. Kunnan alueella sijaitsee osa Valdain kansallispuistosta.
Kuntaan kuuluu 47 kylää: Bereznik, Bolšije Luki, Bolšoje Opujevo, Borovitsy, Burakovo, Dubki, Dunajevštšina, Filippova Gora, Gibno, Glebovštšina, Goristitsy, Isakovo, Istošno, Jesipovo, Kamenka, Klin, Korzovo, Krasnaja Gorka, Krivkino, Lipitsa, Lukino, Malinovka, Maloje Opujevo, Malyje Luki, Mamajevštšina, Mitrošino, Nikolskoje, Novoje Podsosonje, Novosel, Osinuška, Paberežje, Peski, Pestovo, Podbereza, Podgorje, Pokrovka, Sbylnitsy, Slavitsy, Sofronkovo, Suhaja Vetoš, Šulgina Gora, Usadba, Velje-Stany, Zalesje, Zalužje, Zaozerje ja Zarapatševo. Keskuskylän lisäksi suurempia asutuskeskuksia ovat sadan–kahdensadan asukkaan Bolšije Luki, Filippova Gora ja Nikolskoje. Kuudessa kylässä ei ole lainkaan vakituista asutusta. Bolšije Lukin, Filippova Goran ja Nikolskojen kunnat liitettiin Peskiin vuonna 2010.
Työvoimasta 73 % työskentelee kunnan ulkopuolella. Paikallisista elinkeinoista tärkeimmät ovat julkiset palvelut ja maatalous. Kunnan alueella toimii kaksi karjatilaa, kalanviljelylaitoksia ja kaksi sahalaitosta.
Kunnan läpi kulkee Demjanskin ja Valdain välinen maantie. Kylistä on linja-autoyhteydet Demjanskiin. Palveluihin kuuluvat Peskin, Filippova Goran ja Nikolskojen lastentarhat, kulttuuritalot, kirjastot, lääkintäasemat ja postit. Bolšije Lukissa on kulttuuritalo, lääkintäasema ja posti.
Seudulla on lukuisia muinaisia asuin- ja hautapaikkoja. Peskin lähellä Javonjoen rannalla sijaitsee 700–1400-luvuilta peräisin oleva Knjažaja Goran muinaislinna. Toinen vanhempi muinaislinna on Veljojärven rannalla Podberezan kylän koillispuolella. Rakennusmuistomerkkeihin kuuluvat Nikolskojen kartanoalue ja Dubkin tsasouna.
Aiheesta muualla

Peskin kunnan sivusto (venäjäksi)